《和象翁七夕吟》
宋代·卫宗武

暗度双星见者希，那堪雾气更霏霏。
为云为雨观如梦，一岁一宵来即归。
玄鹊有灵劳翼负，素娥含恨减腰围。
彩楼误却穿针女，玉宇银潢欠发挥。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。